《女仙图庆韩伯尚母安人寿》
明代·徐庸

瑶池阿母神仙媪，道气自然不知老。蝉鬓轻非翠钿饰，蛾眉淡谢青螺扫。

西方莅位名独尊，岂若十洲与三岛。青烟茫茫九州路，下望人间玉山小。

缤纷绛节来万从，摇曳金辗彩云绕。嫩寒不到六铢衣，乾坤几度扶桑晓。

韩母安人禀仙骨，玉洁冰清世之宝。兹逢良月初度辰，庆寿重来先青鸟。

堂前无树并芝兰，海上珊瑚间瑶草。千龄不独献蟠桃，金盘更有如□□。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。